Pennserneth milusiethel

Pennserneth milusiethel (Sowsnek: brutalist architecture) yw gis pennsernethel. Yth o dallethys y'n 1950ow y'n Ruwvaneth Unys dres an dastrehevyans wosa Eyl Bresel an Bys,Brutalism, Architecture History (yn Sowsnek), kyrghys 1 mis Ebrel 2022 gans drehevyansow ispoyntelek (Sowsnek: minimalist) ow tevnydhya devnydh drehevyans hag elvennow strethurek noth. Kemmyn yw devnydh kestevyn ha bryckys heb paynt.Owen Hopkins (10 mis Gwynngala 2014), The Dezeen guide to Brutalist architecture, Dezeen (yn Sowsnek), kyrghys 1 mis Ebrel 2022 Eghen bennserneth arnowedhieth yw.Jessica Stewart (12 mis Ebrel 2022), Brutalism: What Is It and Why Is It Making a Comeback?, My Modern Met (yn Sowsnek), kyrghys 2 mis Hwevrel 2024

Pennseri vilusiethel a bris a gomprehend Ernő Goldfinger, Le Corbusier ha Gottfried Böhm. Ensamplys a bennserneth milusiethel y'n Ruwvaneth Unys yw an Wariva Genedhlek ha Trevbark Barbican yn Loundres, Lyverva Kres Birmingham yn Birmingham, ha Trevbark Park Hill yn Sheffield. Lys Kernow ha Sodhva Greslu Truru yw drehevyansow milusiethel yn Kernow.County Hall, Truro, RIBA (yn Sowsnek), kyrghys 1 mis Ebrel 2022Lee Trewhela (7 mis Gwynngala 2018), The story behind Truro’s many ugly-beautiful Brutalist buildings, Cornwall Live (yn Sowsnek), kyrghys 1 mis Ebrel 2022

Mirva

Devynnow

Klass:20ves kansvledhen
Klass:Pennserneth arnowedhieth